##### Indbydelse til de åbne alpine Danmarksmesterskaber på Trysil, uge 13, fra d. 25.-28. marts 2020

Der indbydes herved til de Alpine Danmarksmesterskaber 2020 på Trysil i uge 13.

###### Holdledermøde og udlevering af startnumre:

Foregår dagen før de enkelte konkurrencer tid og sted sendes separat ud til holdledere fra de deltagende klubber. Eftertilmeldinger, som senest kan ske ved holdledermødets start (for begge konkurrencer), vil få tildelt numre bagerst i pågældende startgruppe, såfremt der er ledige numre, ellers vil startnummer tildeles bagerst i konkurrencen. Alle numre udleveres til holdledere eller enkeltpersoner på mødet. Der kan som udgangspunkt ikke uddeles startnumre til selve løbet.

Der er inden konkurrencerne (hjemmefra) etableret et baneteam, som er ansvarlige at hjælpe banesætterne med at sætte baner og vedligeholde banerne under konkurrencerne og at tage banerne ned. Der skal ligeledes være fundet portvagter i klubberne inden DM, så disse funktioner skal vi selv bemande. Baneteam og portvagter indkaldes til møde om torsdagen, så opgavefordelingen er klar i god tid.

Aftaler om forløbere indgås på holdledermødet.

**Aldersklasser (1. juli – 30. juni):**

|  |  |  |  |
| --- | --- | --- | --- |
| **Alder 2019/20** | **Klassebetegnelse** |  **Klassebetegnelse** | **Fødselsår sæson 19/20** |
| U 8 år  | Piger 8 | Drenge 8 | 2012 eller senere |
| U10 år | Piger 10 | Drenge 10 | 2011 – 2010 |
| U12 år | Piger U12 | Drenge U12 | 2009 – 2008 |
| U14 år/K1 | Piger U14 | Drenge U14 | 2007 – 2006 |
| U16 år/K2 | Piger U16 | Drenge U16 | 2005 – 2004 |
| U18 år/J1 | Junior Piger U18 | Junior Drenge U18 | 2003 – 2002 |
| U21 år/J2 | Junior Piger U21 | Junior Drenge U21 | 2001 – 1999 |
| 22-30 år | Senior Damer | Senior Herrer | 1998 – 1990 |
| 31 år + | Veteran Damer 31+ |  | 1989 eller tidligere |
| 31 - 45 år |  | Veteran Herrer 31+ | 1989 – 1975 |
| 46 år + |  | Veteran Herrer 46+ | 1974 eller tidligere |

**Tilmelding til konkurrencerne:**

Tilmelding til konkurrencerne skal ske via din egen klub på udsendte tilmeldingsskema.

Pris for seniorer og veteraner (DM): DKK 240,- (Storslalom)

Pris for seniorer og veteraner (DM): DKK 240,- (Slalom)

Pris for seniorer og veteraner (DM): DKK 280,- (Super-G)

Danmarks Skiforbund yder tilskud til konkurrencegebyret for ungdommen.Priserne er herefterfor alle løbere på 20 år og derunder:

Pris for juniorer (DM): DKK 120,- (Storslalom)

Pris for juniorer (DM): DKK 120,- (Slalom)

Pris for juniorer (DM): DKK 140,- (Super-G)

Pris for parallelslalom er: DKK 150,-

Tidsfristen for rettidig tilmelding er 20. marts 2020. Framelding inden tilmeldingsfristens udløb er gratis. Framelding og efter tilmelding efter fristens udløb koster kr. 50 og kan kun foretages for hele konkurrencen. Der udleveres kun startnummer, når betaling har fundet sted.

Deltagere der løber begge discipliner der indgår i AC (Super G og slalom) deltager automatisk også i denne konkurrence, så der laves ikke separat tilmelding til denne konkurrence.

Alle løbere skal bære hjelm iht. gældende regler under alle konkurrencer. Brug af ikke korrekt hjelm medfører diskvalifikation.

**Program:**

Onsdag den 25. marts: Parallelslalom (sen eftermiddag)

Torsdag den 26. marts: Super G træning – alle 07.00-09.00

Fredag den 27. marts Super G 07.00-09.00 (Super G løbet indgår i AC konkurrencen)

Fredag den 27. marts Storslalom i forlængelse af Super G

Lørdag den 28. marts Slalom start 09.15 – hvis muligt med et ekstra gennemløb, som skal indgå i AC konkurrencen – hvis forholdene ikke tillader dette, tæller første gennemløb i slalom konkurrencen som kombineret slalom sammen med Super G.

Ændringer kan forekomme og søndag er reservedag, hvis en konkurrencedag må udsættes.

Præmieoverrækkelse for de enkelte konkurrencer foregår om eftermiddagen efter konkurrencernes afholdelse.

Vi arbejder på et nyt format for parallel slalom med kvalifikation og knock out runder. Endeligt format meldes ud under DM og vil afhænge af forholdene og ressourcer.

**Bestilling af indkvartering og liftkort**

Booking af indkvartering sker via din klub eller på dette link: group@skistar.com Bestilling af liftkort sker på: liftkort@kraftcenterdanmark.dk – husk at opgive navn, fødselsdag og klub.

**Træningsbaner:**

Bestilles hos Henrik Oksholm: baner@kraftcenterdanmark.dk

**Det er til enhver tid klubledernes ansvar at holde sig orienteret om programændringer.**